রাইংখ্যং নদী
রেংখিয়াং নদী বা রাইংখ্যং নদী বাংলাদেশের পূর্ব-পাহাড়ি অঞ্চলের রাঙ্গামাটি জেলার একটি নদী। খরস্রোতা নদীটির দৈর্ঘ্য ১৩৫ কিমি (৮৪ মা), গড় প্রস্থ ৪৩ কিমি (২৭ মা), এবং নদীটির প্রকৃতি সর্পিলাকার। ভারতের মিজোরাম রাজ্যের পূর্বাংশের পর্বতশ্রেণীর ক্ষুদ্র স্রোতধারা থেকে উৎপন্ন এই স্রোতধারাটি রাঙ্গামাটি জেলার রেংখিয়াং রিজার্ভ বনভূমির উচ্চতম অংশে মিলিত হয়ে রেংখিয়াং নদী গঠন করেছে। গহীন বনভূমির মধ্য দিয়ে প্রবাহিত নদীটি রেংখিয়াংমুখের প্রায় ৩০ কিমি উজানে রাঙ্গামাটির বিলাইছড়ি উপজেলার নিকট কাপ্তাই হ্রদে পতিত হয়েছে। বাংলাদেশ পানি উন্নয়ন বোর্ড বা "পাউবো" কর্তৃক রাংখাইন নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৪।